CELEX: 62009CN0333
Language: et
Date: 2009-08-20 00:00:00
Title: Kohtuasi C-333/09: Eelotsusetaotlus, mille esitas Conseil de Prud’hommes de Caen (Prantsusmaa) 20. augustil 2009 — Sophie Noël versus SCP Brouard Daude, likvideerija Pronuptia Boutiques Province SA, Centre de Gestion et d’Étude AGS (C.G.E.A.) IDF Est sundlõpetamisel

24.10.2009   
            
            
               ET
            
            
               Euroopa Liidu Teataja
            
            
               C 256/15
            
         Eelotsusetaotlus, mille esitas Conseil de Prud’hommes de Caen (Prantsusmaa) 20. augustil 2009 — Sophie Noël versus SCP Brouard Daude, likvideerija Pronuptia Boutiques Province SA, Centre de Gestion et d’Étude AGS (C.G.E.A.) IDF Est sundlõpetamisel
   (Kohtuasi C-333/09)
   2009/C 256/28
   Kohtumenetluse keel: prantsuse
   
      Eelotsusetaotluse esitanud kohus
   
   Conseil de Prud’hommes de Caen
   
      Põhikohtuasja pooled
   
   
      Kaebuse esitaja: Sophie Noël
   
      Vastustaja: SCP Brouard Daude, likvideerija Pronuptia Boutiques Province SA, Centre de Gestion et d’Étude AGS (C.G.E.A.) IDF Est sundlõpetamisel
   
      Eelotsuse küsimused
   
   
               1)
            
            
               Inimõiguste ja põhivabaduste kaitse konventsiooni artikkel 14 „Diskrimineerimise keelamine” sätestab: „Käesolevas konventsioonis sätestatud õiguste ja vabaduste kasutamine tagatakse ilma mingi diskrimineerimiseta selliste tunnuste alusel nagu sugu, rass, nahavärvus, keel, usutunnistus, poliitilised või muud veendumused, rahvuslik või sotsiaalne päritolu, rahvusvähemusse kuuluvus, varanduslik, sünni- või muu seisund.”.
               Kas diskrimineerimisega on tegemist niisugusel erineva kohtlemise juhul, kui töötajatel, kelle tööleping öeldi üles majanduslikel põhjustel ja kes nõustusid neile uue töökoha leidmiseks koostatud toetuskavaga, on õigus vaidlustada töölepingu ülesütlemist viie aasta jooksul, samas kui samuti koondatud, ent nimetatud kavast keeldunud töötajate vastav nõue aegub ühe aasta jooksul vastavalt code du travail (tööseadustiku) artiklile L.1235-7?
            
         
               2)
            
            
               16. detsembri 1966. aasta kodaniku- ja poliitiliste õiguste rahvusvahelise pakti artikkel 26 sätestab: „Kõik inimesed on seaduse ees võrdsed ja neil on ilma igasuguse diskrimineerimiseta õigus seaduse võrdsele kaitsele. Selles suhtes tuleb igasugune diskrimineerimine keelata seadusega ja seadus peab kõikidele isikutele garanteerima võrdse ja efektiivse kaitse igasuguse diskrimineerimise vastu, olgu see siis rassi, nahavärvuse, soo, keele, usutunnistuse, poliitiliste või muude tõekspidamiste, rahvusliku või sotsiaalse päritolu, varandusliku seisundi, sünni või muu asjaolu põhjal.”.
               Kas Prantsuse kohtul tuleb 1958. aasta põhiseaduse artikli 55 alusel kohaldada 16. detsembri 1966. aasta kodaniku- ja poliitiliste õiguste pakti artiklit 26 ja jätta kohaldamata tööseadustiku artikli L. 1235-7 diskrimineerivad sätted, mis tulenevad 18. jaanuari 2005. aasta seadusest nr 2005-35, mis on vastu võetud hiljem, kui 4. veebruaril 1981, mil kõnealune pakt jõustus Prantsuse territooriumil?